Tolong jelaskan mengenai Bernardino de Sahagún dalam bahasa melayu

Bernardino de Sahagún (; s. 1499 – 5 Februari 1590) merupakan seorang rahib dan paderi mazhab Fransiskus yang menjelajah ke Dunia Baru (kini Mexico) pada 1529 dengan rombongan penakluk Sepanyol untuk menyebarkan ajaran Kristian kepada penduduk peribumi sana.

Dalam usaha ini, beliau membuat kajian yang mendalam mengenai adat-adat dan budaya setempat mereka selain mempelajari bahasa dituturkan selama lebih 50 tahun; kesemua pengetahuan yang dikumpulkan dibukukan dalam suatu kodeks bertajuk Historia general de las Cosas de Nueva España ("Sejarah Umum Benda-benda Sepanyol Baru"). Penulisan akhir terkarang ini mencatatkan sudut pandang orang Aztek secara mendalam dan menyeluruh sehinggakan ada yang menggelarkan Bernadino sebagai “ahli antropologi terulung."